Xitoyning Ninbo shahridagi hayvonot bog‘iga tashrif buyurganlardan biri yo‘lbars hamlasi oqibatida halok bo‘ldi. The Global Times nashrining ma’lum qilishicha, voqea 29 yanvarda yuz bergan va uning videosi YouTube’da paydo bo‘lgan. Guvohlarning aytishicha, erkak himoya to‘sig‘i va suvli xandakdan o‘tib, yo‘lbarslar qafasida paydo bo‘lgan. Bu holat hayvonot bog‘i xodimlari yirtqichlarni ovqatlantirishayotganda yuz bergan. Voqea vaqtida yo‘lbarslarni feyyerverklar yordamida haydashga harakat qilishgan. CGTN telekanalining ma’lum qilishicha, hamla qilgan yo‘lbars otib tashlangan.